SA kry eie Reënboog-reeks | Netwerk24
Die Suid-Afrikaanse Rugbyunie (Saru) het Woensdag bevestig dat die Bulle, Leeus, Stormers en Haaie nie meer aan die Reënboogbeker-reeks teen Europese spanne sal deelneem nie.
Die Stormers en die Haaie sal nie meer Vrydagaand in die Kaapstad-stadion teen mekaar te staan kom nie. Foto: Gallo Images
In die plek hiervan sal die vier SA spanne nou in 'n plaaslike kompetisie, Rëenboogbeker SA, in 'n dubbelronde van derbies teen mekaar speel.
Die Stormers sou Vrydagaand teen die Haaie en die Bulle Saterdag teen die Leeus te staan gekom het in die eerste ronde van die oorspronklike kompetisie, wat 'n voorganger sou wees vir die Pro16-reeks.
Die Europese spanne sal steeds in 'n noordelike weergawe van die Reënboogbeker-reeks teen mekaar speel.
Dié besluit volg nadat Saru Dinsdag met die bestuur van Pro-rugby vergader het.
Weens die internasionale reisverbod op Suid-Afrikaanse reisigers kan die land se rugbyspelers nie Europa toe gaan vir hul Reënboogbeker-wedstryde daar nie. Volgens Saru was dit desondanks verskeie pogings om die nodige toestemming te kry.